legawa utawa ikhlas. Urip iki ana sing murbawasesa, lire awake dhewe lair uga saka Kersa-Ne. sapa sing rumangsa lair dhewe? Tak kira ora ana. Ewadene bareng awake dhewe diwasa, banjur melu-melu nggagas. Awake dhewe bisa mbacutake uripe yen temandang. Angger gelem obah mesthi ana mamah. Yen mung kendhangan dengkul ya mung mamah abab. Gagasan, rekadaya, lan tenaga disokake kanggo makarya. Abrang apa wae diranggeh nganggo obahe pretikele. Perkara apa wae bakal rampung yen dilakoni. Nganti sok thukul panganggep yen awake dhewe iki kang bisa nemtokake nasibe. Sing kaya ngono iku jebul ya sok nanggori pepalang. Pawitan ana, mlaku tleser-tleser, meh kasil, ndadak ana sing rewel. Ora sida kasil. Kasil sepisan, kasil pindho, telu, papat gagal total. Durung alangan sing liya-liyane. Lara,